b'\n_START_ARTICLE_\nTom Gehrels\n_START_SECTION_\n\xc5\xbdivljenje in delo\n_START_PARAGRAPH_\nGehrels je doktoriral leta 1956 na Univerzi v Chicagu. Pou\xc4\x8deval je planetologijo na Univerzi Arizone v Tucsonu._NEWLINE_Pomagal je ustanoviti program Univerze Arizone Spacewatch za raziskovanje malih planetov in za iskanje blizuzemeljskih asteroidov._NEWLINE_Odkril je ve\xc4\x8d kometov, med njimi periodi\xc4\x8dne komete: 64P/Swift-Gehrels, 78P/Gehrels, 82P/Gehrels in 90P/Gehrels._NEWLINE_Odkril je tudi prek 3000 asteroidov, med njimi Apolonca 1864 Dedal in 5011 Pta in Amorca 4587 Rees, kakor tudi ve\xc4\x8d Jupitrovih Trojancev._NEWLINE_Ve\xc4\x8dino zadnjih asteroidov je odkril skupaj s skupino van Houtna in njegove \xc5\xbeene van Houten-Groeneveld. Uporabljal je 1219 mm (48 pal\xc4\x8dni) Schmidtov daljnogled na Observatoriju Mount Palomar in po\xc5\xa1iljal plo\xc5\xa1\xc4\x8de dvema astronomoma v Observatorij Leiden, ki sta jih pregledala za morebitne nove asteroide. Trojica je naredila ve\xc4\x8d kot nekaj tiso\xc4\x8d odkritij._NEWLINE_Med 2. svetovno vojno je bil Gehrels \xc4\x8dlan nizozemskega odporni\xc5\xa1kega gibanja. Izpra\xc5\xa1al je pre\xc5\xbeivele politi\xc4\x8dne ujetnike, ki so bili prisiljeni izdelovati rakete V-1 in V-2 pod von Braunovim nadzorom. Obto\xc5\xbeil je von Brauna, da je bil bolj odgovoren in kriv za strogo ravnanje z zaporniki kot pa narekuje njegov uradni \xc5\xbeivljenjepis.'